
PERSONERNE: 

Kaj Neergaard. 
Florizel, hans Hustru. 
Emil Repholt, Fuldmægtig. 
En Tjener. 

Handlingen foregaar paa Neergaards Gods Åagesholm i 
det sydlige Fyn. 



FØRSTE AKT. 



Elegant Dagligstue med Møbler i gammel Stil. I Bag- 
grunden to store Rundbuevinduer; imellem dem en Konsol, 
over hvilken en Panopli med Geværer, Pistoler, Jagtknive 
o. s. V. Til højre tilbage en Dør til Forstuen, midt paa Væggen 
en stor hvid Kamin, foran hvilket et Bord med Lænestole 
Til venstre helt tilbage en Dør til Spisestuen, i Forgrunden 
et Sybord med Stole. Tæpper overalt. Malerier paa Væggene. 
I Kaminen stærkt Blus.' Udenfor Snelandskab. 



FØRSTE SCENE. 

Nebkgaard i en Lænestol ved Bordet til h^jre læsende Aviser, Florizsl 
kommer fra Spisestuen. 

Neergaard. 
Naa, hvor Du er fin! 

Florizel. 
Skulde jeg ikke pynte mig, naar vi venter 
Besøg — det er da ikke hver Dag. 

Neergaard. 

Hvor Du er smuk I (Florizbl, strækkende sig i en Læne- 
stol ved Sybordet, kysser paa Fingeren af ham.) Sover den Lille ? 

Florizel. 

Han ligger som en lille mæt Munk og 
tuller sig nok saa gemytlig sammen. Han 
har det rigtignok godt. 

Neergaard. 
Vi andre kan da heller ikke klage. 

Florizel. 

Der er naturligvis dem, der har det værre 

— nej Du, jeg har det egentlig utrolige godt. 

Neergaard. 
Ja, pris Din Lykke, Du fandt mig I 

Florizel. 

Det gjør jeg ogsaa, Kaj. Hver Dag I — 
Synes Du ikke, den Kjole er fiks? 

Neergaard. 
Det behøver Du ikke at spørge om, Du 
véd, jeg holder kun af Sort: sort Silke eller 
sort Atlask. 

Florizel. 

Hvor kan det egentlig være? 

Neergaard. 

Aa, jeg véd ikke. Der er noget Elegant 
ved det — alt det brogede er straks pyntet 

— jeg kan kun lide lyse, skinnende Farver ved 
store Fester. Og saa — 



Florizel. 
Og saa? 

Neergaard. 

Ja, saa er der noget Pirrende — tror jeg 
— ved dette Sorte, der dækker over saameget 
Hvidt. 

Florizel. 

Aa fy, Kaj! Jeg bliver jo ganske generet 
ved at have denne Kjole paa. 

Neergaard. 
Det er dog underligt, hvormeget Koketteri 
der findes hos Kvinder. De er istand til at 
anlægge deres Dragt saa uendelig beregnet 
uden ret selv at gøre sig Rede for hvad Bereg- 
ningen gaar ud paa. 

Florizel. 
Paa hvad mener Du.? 

Neergaard. 
Paa os Mænd, naturligvis. 

Florizel. 

ivrig. 

Nej, Du tager Fejl, Kai! Du er virkelig 
altfor mistænksom, ser ondt hvor der ingen- 
ting er, ikke det bitterste — det er saa urime- 
ligt af Dig. — Skønt (med en Latter) vi er rigtignok 
rædsom raffinerte — men ikke saadan som Du 
mener — 

Neergaard. 

Jamen jeg mener jo netop saadan som Du 
mener. 

Florizel. 

Det er en anden Sag I (De Ic begge; hun syr, han 
tager atter fat paa Aviserne.) Er der nOget Nyt i Bla- 
dene ? 

Neergaard. 

Lidt Politik, en ganske morsom Anmel- 
delse. 

Florizel. 

Hvad var det, Klausen vilde Dig igaar, var 
det Politik? 

Neergaard. 

Ja, han vilde have mig ind i den Forening. 

Florizel. 
Du sagde vel ja. 

Neergaard. 
Nej saamænd om jeg vilde. 

Florizel. 
Ikke det? Det er jo dog dit Parti. 

Neergaard. 
Mit Parti, hm I Jeg interesserer mig ikke 

synderlig for Politik, men (mageligt liggende, rygende med 

Velbehag) jeg er vist nærmest Socialist. 

Florizel. 
Ja, det er sandt, det har Du jo fortalt mig. 
Du synes, det er saadan en uretfærdig Fordeling 
her paa Jorden. 

NEERGAARDr 

Jeg kan unægteligt grumme vanskeligt faa 
i mit Hoved, at de ene skal have det saa daar- 
ligt for at de andre kan have det saa godt. 
Sommetider kan jeg ikke begribe, at de ikke 
gør Oprør, vrider Hovedet af os allesammen og 
tager vore Penge. 

Florizel. 
Men tror Du ikke, at der maa være saa- 
dan Ulighed? 

Neergaard. 
■ Kan jo være — skønt saa haardt som de 
har det — uh ha! 

Florizel. 
Du! Det er dog dejligt at være paa den 
rigtige Side og have det saa godt som vi. 

Neergaard. 

henkastende. 

Vist har vi det godt. 

Florizel. 
Ja, Du kan nu slet ikke skønne derpaa, 
for Du har altid havt det udmærket, men jeg — 

Neergaard. 
Naa, Nød har Du da heller ikke lidt. 

Florizel. 
Aa, véd Du hvad! Saadan en Overlærer 
med fire Pigebørn, han skal saamænd slide 
haardt ud af den karske Bælg. Og Fattigdom 
er heller ikke det værste: nej dette, at det 
akkurat slaar lige til — det vil sige, at der 
altid mangler en lille Smule. Aa, det er saa 
pinligt som Barn at være den fattigste blandt 
sine Kammerater — den Dag man opdager 
det, saa tager det paa Humøret. 

Neergaard. 
Var Du virkelig melankolsk som Barn, 
Kære? 

Florizel. 
Saadan stødvis ja — jeg kunde være saa 
sort, saa sort i hele Dage, men saa kunde 
jeg igen faa det saadan med Munterhed, at 
jeg satte hele Huset paa den anden Ende. 
Og for den Sags Skyld — ja nu maa man jo 
holde paa Værdigheden — ellers kommer Djæv- 
len somme Tider endnu over mig med temme- 
lig balstyrige Lyster. Sidst da jeg spadserede 
oppe i den store Sal, kunde jeg ikke lade være 
at tænke paa, hvor aldeles fortryllende det 
vilde være at faa sig en Enke eller Tagfat helt 

iied ad Gulvet. Men her er jo ingen til at lege 
med. 

Neergaard. 
Jeg er for gammel. Jeg vilde føle mig 
flov, anse det for Skaberi, hvis jeg forsøgte at 
løbe rundt. Jeg har jo traadt Børneskoene. 

Florizel. 
Jeg vil saamænd heller ikke gøre mig 
barnlig — det er det allervæmmeligste jeg véd. 
Jeg har blot Lyst til at røre mig, til at gøre 
Kommers, til at skrige op — enten det, eller 
ogsaa sidde i Ro og tale fornuftigt sammen. 

Neergaard. 
Jeg véd ikke bedre, end at vi beder nogle 
store Selskaber. Vi kan jo gøre Bal. 

Florizel. 
Aa for Himlens Skyld, lad mig blot være 
fri! Det bryder jeg mig ikke det aller fjærneste 
om. Det gyser i mig^ naar jeg tænker paa alle 
de fremmede Mennesker her i Huset. 

Neergaard. 
Du plejer da ikke at være saa bange 
af Dig. 

Florizel. 
Nej, men de keder mig. Jeg bliver saa 
nervøs af at se saa mange ubekendte Ansigter 

omkring mig, som intet har at fortælle mig og 
som jeg ikke har den fjærneste Interesse for. 

Neergaard. 
Saadant noget ræsonnerer man ikke saa- 
meget over. Man gør det med som alle gør, 
og vi maa bede igen, naar vi bliver invite- 
rede ud. 

Florizel. 
Jamen det bliver vi ikke. Det er da det 
Gode ved det, at Nygifte har Lov til at vælge 
deres Omgang, og vi har saamænd ikke for- 
vænt Folk med Indbydelser. 

Neergaard. 

Det tænkte jeg gjaldt i Hvedebrødsdagene. 

Ifjor, da var vi os selv nok, altfor fornøjede 

med hinanden til at ville have Vidner; men Du 

er jo saa ung. Du trænger naturligvis til Selskab. 

Florizel. 
Man skulde tro, Du var en Olding, naar 
man hørte Dig tale. 

Neergaard. 
Heldigvis er jeg det ikke, men jeg har jo 
levet hele dette Selskabsliv i Kjøbenhavn, og 
jeg vilde paa ingen Maade, at Du skulde und- 
være noget for min Skyld. 

Florizel. 
Undvære? At sidde mellem sekten dyd- 
sirede Fruer omkring et Thevandsbord eller 
danse rundt med den samme Hofjægermester i 
seksten forskellige Udgaver — nej, saavidt er 
det dog endnu ikke kommet med mig. Saa tu- 
sind Gange heller ene hjemme hos Florizel — 
jeg kan saa rart underholde den Dame, og nu, 
da jeg har Drengen — (Afbrydende) Men sig mig, 
Kaj, hvorfor kom de Selskabslyster ikke over 
Dig, dengang min Familie var her i Julen? 

Neergaard. 
Dengang havde vi jo Selskab. 

Florizel. 
Naturligvis. 

Neergaard. 
Hvad smiler Du saa smørret af? 

Florizel. 
Aa, Kaj, jeg véd heldigvis endnu, hvad 
Vej Hønen skraber. 

Neergaard. 
Hvad skal det sige? 

Florizel. 
Det er bagud. — Aa tror Du ikke, jeg 
kender Dig? Jeg kan læse det altsammen paa 
dit Ansigt, hvad Du tænker paa, hvad Du synes 

om, hvad der piner Dig. Skulde jeg ikke vide, 
hvad det betyder, naar det kniber Dig om Øj- 
nene og trækker ned i Underlæben, og Du faar 
Kammerjunkerminen paa. Saa synes de andre. 
Du er saa mageløs yndig — og saa er Du 
rigtig irriterende væmmelig. 

Neergaard. 
Nu smigrer Du I Og hvad kommer saa — 

Florizel. 

afbrydende. 

Mener Du virkelig, jeg ikke saa', hvor ked 
Du var af de Gamle, hvordan Du led ved Faders 
Snak om Embedsmænd og smaa Kaar og Rigs- 
dagen og Dyrtidstillæg og ved Moders Beun- 
dring: >Ja Du er rigtignok lykkelig, min Pige c 

— og mine Søstres Presenter til Dig: de bro- 
derede Tøfler! Nej, Du skulde have set Dig 
selv, da Du tog imod dem, den bittersøde Mine, 
hvormed Du sank dem — men stadig elsk- 
værdig: »Kære Svigerfader, en Cigar! Kære 
Svigermoder, en Køretur!« — Og bestandig 
nervøsere, bestandig mere træt i Øjnene og 

dirrende i Næsetippen! (Hun gaar hen til ham og sætter 
sig paa en Skammel ved hans Feddcr.) Hvor Du Var elsk- 
værdig, hvor Du var sød og god mod de Gamle 

— aa jeg véd det altsammen. Og netop fordi 
Du er saa sød og fin og hensynsfuld og galant. 

derfor er jeg din, ganske alene din i alle Ti- 
der og Evigheder. 

Neergaard. 

Du Sødeste 1 Han lægger Armen om hendes Hals og kys- 
ser hendes Haand, som hun raekicer op imod ham. 

Florizel. 

springer op. 

Der gik Selskaberne i Vasken I Det sparte 
Du mange Penge ved. 

Neergaard. 
Vil Du have dem? 

Florizel, 

Nei, hvad skulde jeg med dem I — Nej, 
vi kunde jo bruge dem til noget andet — 

Neergaard. 

med komisk Rædsel. 

Jeg véd, hvad Du mener: rejse! 

Florizel. 

Ja ikke straks I Nu kan jeg jo heller ikke 
komme afsted for Fyrens Skyld derinde. Men 
til Foraaret f Eks. naar han var vænt fra, saa 
en rigtig rask Tur til Frankrig eller Spanien 
eller Sicilien. 

Neergaard. 

Eller Marokko eller Trapezunt. 

Et Bes&g. 2. Oplag. 2 

Florizel. 

Nej, mange Tak, jeg vil nok nøjes med de 
civiliserede Lande. Men det. er himmelsk at 
rejse: at trave rundt i Byer, hvor ikke et 
Menneske kender En," ingen Husholdning at 
have, blot trykke paa en Knap, saa kommer 
der en Opvarter springende. 

Neergaard. 

Opvartere! Blot at tænke paa en Ober- 
kellner med hans blegfede Kinder og grøn- 
gule Whiskers kan jo gøre En søsyg. 

Florizel. 

Mod mig er de altid Høfligheden og Elsk- 
værdigheden selv. Kan Du huske den nysse- 
lige unge Fyr i Wien, hvor han rutschede ned 
ad alle Trapperne blot die GndcPge drejede 

Hovedet? 

Neergaard. 

Ja — a. Det kostede mig tyve Gulden. 

Florizel. 

Dem fik han først bagefter. Saadan vilde 
jeg allerhelst have det: enten her paa Aages- 
holm ganske muttersalene med Dig og Baby, 
eller ud til de store Byer, lange Ture paa 
Jærnbane — ikke saa gærne Dampskib, for 
Marinen er ikke mit Ministerium — men langt, 
langt bort. 

Neergaard. * 

Kunde en Tur til Kjøbenhavn ikke gøre det? 

Florizel. 

For at spadsere paa Østergade med smaa 
Skridt og en Pakke om Haandleddet — tak, 
det besidder ikke mindste Tillokkelse for mig. 
Du kan slet ikke forstaa, hvad det er at rejse, 
for Du har altid kunnet. Men jegl Alt det 
jeg har været udenlands, det var naar jeg om 
Sommeren turede rundt til Præstegaardene her 
omkring paa Øerne. 

Neergaard. 

Men det er saa græsseligt ubekvemt at 
rejse. Det, at skulle udrette noget hver Dag, 
ikke kunne gaa ind i sit Værelse om Morge- 
nen og læse sine Aviser i Fred, rende paa 
Posthuset efter sine Breve, paa en Restaura- 
tion efter sin Mad, ligge i fremmede Senge, 
lade sig snyde af Kuske, flaa af Kræmmere og 
hudflette af Hotelværter, gaa paa Museer — 
milde Himmel gaa paa Museer og beundre nogle 
gamle skidne Billeder uden Farver! 

Florizel. 

Det mener Du ikke. 

Neergaard. 

Jeg glemmer aldrig Cranachs Venus. Den- 
gang jeg var ung, var det mine Nætters skræk- 

keligste Drøm at se min Bedstemoder i Neg- 
ligé. Det blev Lucas Cranach givet at skaffe 
mig ^den samme Fornemmelse i vaagen Til- 
stand. Og saa skal man i Theatret i tyve 
Graders Hede. Og Jæmbanen taler Du om: 
Man farer tidligt op om Morgenen, kører klam- 
kold til Stationen, staar i Dødens Angst for 
ikke at faa Tøjet med, puttes ind i en tætpak- 
ket Kupé, hvor der hverken er Plads til Ens 
Ben eller Ens Tøj, saa farer man pludselig ned 
i Lommen — hvor er Billetterne? — man leder 
og leder: »har Du set dem.? c — »Nej, Du tog 
dem!c I Portemonnaien ? Nej. I Brevtasken. 
Heller ikke. Borte, borte! Man fortvivler, man 
fortaber sig i Tanken om al den Kedsommelig- 
hed, man skal udstaa. Saa trækker man sit 
Uhr op af Lommen — Billetterne falder ud. 
Man havde gemt dem i Uhrlommen for at have 
dem paa et sikkert Sted. — Og Du vil tromme 
mig ud igen, til Sicilien, Røvernes og Vægge- 
tøjets Land I Men hvad i al Verden skal jeg 
rejse for, nu da jeg er gift? 

Florizel. 
U — um! Hvad skal det sige? 

Neergaard. 

Det skal sige, at nu da jeg har Lykken 
hjemme, den sødeste, mest henrivende Lykke, 
hvorfor skal jeg saa drage ud for at søge den? 

Florizel. 
Du har vist været slem, da Du ikke var gift. 

Neergaard. 

Hverken værre eller bedre end de fleste, 
hvad der forresten kan være galt nok. Vi for- 
langer virkelig en stor Overbærenhed af Jer 
— og selv giver vi ingen. 

Florizel. 
Ja saadan har I meget viselig indrettet det. 

Neergaard. 

Særdeles bekvemt — men grænseløs uret- 
færdigt. Derfor forarges jeg altid, naar jeg er 
Vidne til den utrolige Farisæisme, hvormed 
Mandfolk dømmer stakkels taabelige og ulykke- 
lige Kvinder, som om ikke vor Fornøjelse var 
deres Fordærv. Men paa den anden Side, man 
er nu engang født med visse Tilbøjeligheder, 
og naar Verden dækker Bordet og beder En 
tage for sig af Retterne, saa — 

Florizel. 

Saa lader man sig ikke nøde. Aa jeg kan 
forresten saa godt forstaa det. Naar man er 
ung og rig og køn — 

Neergaard. 
Aa jeg beV. 

Florizel. 

Jo, Du ser godt ud. Jeg har ofte tænkt, 
at havde jeg været et Mandfolk — hvem der 
havde været det! — var jeg vist bleven en vild 
Krabat. Jeg skulde have gjort Kur — aa de 
skulde allesammen blevet forelsket i mig. Saa- 
danne Eventyr man kunde have oplevet! 

Neergaard. 
Saa Du har saadan Lyst til Eventyr? 

Florizel. 

Nej saamænd om jeg har — det var blot 
noget dumt Snak, Kaj. 

Neergaard. 

Du kan tro, de er meget lidt romantiske. 
Man træffer hverken fangne Prinsesser eller van- 
drende Riddere paa sine Veje. 

Florizel. 

Det har Du sikkert Ret i. Hun falder i Tanker. 

Neergaard. 
Bliver Du melankolsk ved det.? 

Florizel. 
. Nej, jeg tænkte paa noget andet. (Rejsende sig.) 
Nu maa din Ven vel snart komme. 

Neergaard. 

Ja, Vognen maa straks være her. — Hør, 

jeg skal ikke nægte, jeg er dog lidt ked af, 

han kommer. 

Florizel. 

Saal Ja det undrer mig saamænd ikke, for 
saadan er Du. Men jeg bad Dig da ikke. 

Neergaard. 

Naar vi nu sidder her i vor egen Ro og 
har det saa hyggeligt sammen — saa kommer 
der saadan et fremmed Menneske, der skal 
underholdes og tage Del i alt. 

Florizel. 

Fremmed! Du er mageløs. En af dine 

bedste Venner I 

Neergaard. 

Ja vist er han en Ven af mig — men nu 
har jeg ikke set ham længe, og jeg har for- 
andret mig meget i Mellemtiden. Da jeg kom 
op over de tredje, blev jeg helt alvorlig, re- 
signeret — men han — 

Florizel. 
Du har havt Breve fra ham.? 

Neergaard. 

Ikke mange, men jeg synes han er 
saa underlig uforandret. Man ræsonnerer dog 

ikke ens til tyve og tredve. Han er vist nær- 
mest bleven haardere og jeg blødere. 

Florizel. 

Hvorfor har Du ikke noget Fotografi af 

ham? 

Neergaard. 

Han har aldrig villet lade sig fotografere. 

Han véd godt, at han ser bedst ud, naar han 

taler. 

Florizel. 

Han var nok slem.? 

Neergaard. 

Meget adstadig var han ikke. En Pok- 
kers Knægt. Saa sikker og forfaren, smidig 
og vindende — det var det, der betog mig. 
Jeg beundrede ham aldeles taabeligt, da jeg 

var ung. 

Florizel. 

Er han ældre end Du? 

Neergaard. 

Lidt, et Par Aar. Men han var voksen, 
fra han var atten. Han var til sytten gaaet 
med i Krigen som frivillig, var dér meget 
modig, blev saaret og forfremmet til Løjtnant 
— det havde vi en svær Respekt for; skønt 
det var dog nok mere hans Sejre blandt Da- 

merne, som^ vi misundte ham og beundrede 
ham for. 

Florizel. 

Beundringen har nok tabt sig en Del. 

Neergaard. 

Du maa ikke misforstaa. Han er et meget 
elskværdigt og flinkt Menneske, et udmærket 
Hoved — nej, men ser Du, naar man bliver 
gift, saa tænker man anderledes om mange Ting. 
Nu er man Part i Sagen. 

Florizel. 
Jeg forstaar Dig nok. 

, Neergaard. 

Det er dog ikke alene det. Jeg véd ikke: 
jeg har ikke mange Interesser, men jeg tror 
sandt for Dyden, at Repholt har endnu færre. 

Florizel. 

Han er jo paa et Kontor, han gaar Em- 
bedsvejen. 

Neergaard. 

Ja, han avancerer nok, bliver Kontorchef, 
Etatsraad og det Hele — en dygtig Embeds- 
mand; men han udretter dog vist aldrig noget. 
For tre Aar siden, da jeg talte med ham — 

Florizel. 

Er det saa længe siden? 

Neergaard. • 

Han rejste dengang udenlands, og da han 
kom hjem, var jeg borte eller herovre — da 
bebrejdede jeg ham netop, at han indrettede sit 
Liv saa urimeligt dagligdags. 

Florizel. 

Men Kaj — vær ikke vred — men Du.^ 

Neergaard. 

Jeg udretter heller ingenting. Nej, men jeg 
har ikke Evne til det. 

Florizel. 

Aa! 

Neergaard. 

Nej! Du kan være vis Jerpaa. Aa jeg 
kunde vel nok hænge i Halen paa de andre, 
men det gider jeg ikke. Saa vil jeg dyrke min 
Jord og have det godt og lade Syndfloden 
komme bagefter. 

Man herer en Vogn rulle. 

Florizel. 
Der er Vognen. 

Neergaard. 
Kom, lad os gaa ned og tage imod ham. 

(Florizel er gaaet hen til Vinduet tilvenstre for at se efter Vognen; han 

staar ved det tilhøjre). Ja, det er ham. Kom ! 

Florizel 

uden at vende sig med tonle^s Stemme. 

Nej, gaa Du alene I 

Hun holder sig ved Konsollen. 

Neergaard 

ved Deren. 

Hvorfor, hvad er der? 
Florizel 

som fer. 

Jo, hils Du paa ham førsti 

Neergaard. 
Naa, som Du vil! 

Han gaar ud af D»ren tilhejre. 

Florizel 

vender sig. Hun er ligbleg. Hun gaar vaklende et Par Skridt. Saa 

synker hun ned paa en Stol og stirrer skrækslagen ud for sig. Hun 

mumler hen for sig. 

Ham, haml 

Man herer Fodtrin i Forstuen ved Siden af, hun farer op og flygter ud 
af Deren tilvenstre. 



ANDEN SCENE. 

Nebegaard, Repholt og Tjeneren, der hjælper Ham Pelsen af. 

Neergaard. 
Kom blot ind i Varmen. Det var nok en 
skrap Tur. 

Repholt. 

skuttende sig. 

En nederdrægtig Kuldel (Han foicr sig ned ad 
Benene.) Jo, de er der da endnu. Hvormange 
Grader holder I herovre paa Fyn? 

Neergaard. 
En tolv — fjorten Stykker, saa smager 
Hjemmevarmen desbedre. Kom nu herhen og 
sæt Dig ved Kaminen og faa Dig tøet op. 
Det er bedst, Du faar noget varmt i Kroppen. 
Jeg byder Dig ingen Mad, for vi skal straks 
spise til Middag, men et Glas Vin? 

Repholt. 
Ja har Du et Glas Portvin — 

Neergaard 

til Tjeneren. 

Hent os en Flaske Portvin — og (Han ser 
sig om.) bed Fruen komme ind. (Tii rrpholt.) Naa, 
hjælper det? 

Tjeneren gaar ud til venstre. 

Repholt 

i Lænestol ved Kaminen. 

Den Kunst at opvarme Kupéerne synes I 
ikke at dyrke her paa F3m. Jeg frøs saadan 
i Jæmbanen, at jeg blev ganske tung og søvnig. 
Allerede tilsøs havde det været galt nok. 



29 

Neergaard. 
I slap da igennem. 

Repholt. 

Ja lige. Jeg mindede mig selv om Napo- 
leon ved Beresina. Hjem kommer jeg da nok 
med Istransport. 

Neergaard. 
Det kan bryde op til den Tid. 

Repholt. 
Ja naar jeg vil blive til Roserne springer 
ud — Ministeriet kan kun undvære mig otte 
Dage. 

Tjeneren har bragt Vinen. 

Neergaard 

skænker og byder Repholt et Glas. 

Vær saa god! (tu Tjeneren.) Og Fruen .f* 

Tjeneren. 
Fruen kommer straks. 

Han gaar ud. 

Neergaard. 

Velkommen herover! Jeg haaber, at de 
Strabadser, Du har udstaaet, ikke vil gøre Dig 
altfor fordringsfuld. Vi har kun lidt at byde 
paa. Skaal! 

Repholt. 
Tak! ,(i>c drikke) Til en Begyndelse er da din 
Portvin aldeles superb. 

Neergaard. 

Ja, jeg har arvet en god Vinkælder efter 
Far. 

Repholt. 

Du har altid været en Lykkens Pamfilius. 

(Neergaard vil skænke for ham.) Blot en Draabe, det er 

for tidligt paa Dagen. (Han ser sig om.) Du har 
faaet det rigtigt net her — Kaminen er ny. 

Neergaard. 
Nede fra Belgien. 

Repholt. 

Her blev. vel ikke foretaget mange For- 
andringer, mens din Gamle levede. 

Neergaard. 
Nej, han var i alle Maader konservativ. 

Repholt. 

Det er da endelig vi med. Eller har Du 
forandret Dig? 

Neergaard. 
Aa nej — ja det er længe siden vi saas. 



Repholt. 

Tre Aar. Der er løbet meget Vand i 
Stranden siden da. 

Neergaard. 
Vi er bleven gamle. 

Pavse. 

Repholt. 
Og Du er da bleven gift. 

Neergaard. 

Og er meget lykkelig. Det frister Dig 
ikke? 

Repholt. 
Ikke en Smule. Jeg er forhærdet. 

Neergaard. 

Du har virkelig ikke tænkt derpaa i de 
sidste Aar? 

Repholt. 

Bevar'esI Hvem undgaar saadanne Anfæg- 
telser? Men min Beskedenhed forbyder mig at 
tro, at nogen Dame skulde elske mig Snese 
Aar igennem. 

P a V s e. 

Repholt. 
Og saa har Du faaet et Barn. 

Neergaard. 

Den Fornøjelse bliver Du da nødt til at 
undvære. At staa ved Vuggen og betragte 
saadan en lille Fyr — man bliver blød, blød 
om Hjærtet. 

Repholt. 

Og Ammestuevrøvlet og Barnelugten og 
Ondt for Tænder! 

Neergaard. 

Ja saa vidt er vi da ikke endnu. Forresten 
ammer min Kone selv. 



Saa-aa. 



Repholt 

høfligt. 
Pavse. 

Repholt 

nippende til Glasset. 

Hør nu, Neergaard, hvad er der egentlig 
i Vejen med os to? Jeg synes, vi er ved at 
blive stikkende i det. 

Neergaard. 

Ja Du — det er vist ikke andet end at vi 
efter saa lang Tids Forløb er bleven lidt frem- 
mede for hinanden. Det kniber med at komme- 
ind i det gamle^ Trit. 

Repholt. 

Og hvorfor kan vi ikke holde Trit? Fordi 
jeg alene bruger Benene til Skridt, mens Du 
marcherer paa Stedet. 

Neergaard. 
Er jeg bleven saadan en Stivstikker? 

Repholt. 

Nej, min Ven, men Du har »forandret 
Dig«, som det hedder: Du er gift. Du smiler! 
Kan Du huske engang, vi tilfældigt traf hin- 
anden i Wien: hvordan vi jollede afsted i en 
Vogn med et forliebt Øjekast til enhver af 
de smukke Wienerinder vi mødte — husker 
Du hende med Hunden paa Broen? Vi spiste 
en udmærket Middag sammen og fortalte hin- 
anden Historier om alskens kuriøse Ting, 
Venner og Veninder — saa i Karltheatret og 
saa — Og nu hører Du til de Lykkelige, som 
ingen Historier har. 

Neergaard. 

Det var vel ikke alene det, der bandt os 
sammen. 

Repholt. 

Nej, det var den overstrømmende Fortro- 
lighed, vi havde til hinanden, den ustyrlige 
Trang til at fortælle hinanden alt med de 
størst mulige Detailler — det gjorde, at vi 

Et Besøg. 2. Oplag. 3 

kunde snakke Dage igennem med hinanden 
uden at trættes. Det er forbi. Du. er ikke 
mere din egen Mand — Du er din Kones. Nu 
har Du din bestalter Fortrolige, og jeg har lært 
at passe mine Smaasager- i Tavshed. 

Neergaard. 

Alt det hørte Urigdommen til, og vi er 
gamle. 

Repholt. 

Du dog ung nok til at være gift med en 
ung og sikkert meget fortryllende Dame. 

Neergaard. 
Du finder det meget ungt? 

Repholt. 

Nej, meget modigt. Jeg er anderledes 
bange. 

Neergaard. 

For Dig eller hende? 

Repholt. 

Jeg har ikke Mod til at gifte mig med en 
styg — hvad der var det ene rigtige, og jeg er 
bange for at gifte mig med en smuk. 

Neergaard. 

Du hylder endnu din gamle Teori: ingen 
honnette Kvinder undtagen de grimme. 

Repholt. 
Undtagen dem, der ikke attraas. Ja ! — Det 
vilde være mod Naturen, om en Kvinde ikke 
følte sig vel tilmode ved at udmærkes af en 
Mand — og saasnart Glæden herover blot 
stiger lidt, saa — Aa, jeg siger ikke, at en- 
hver behagelysten Dame straks bliver en utro 
Kone — det gælder ikke heroppe i vort 
kolde Klima og vore forsigtige smaa Forhold. 
Nej, men her hersker et smidigt Koketteri, en 
evig ustandselig Flirtation, her gyder sig en 
sugende Bølge af Lefleri og amourøs Drift igen- 
nem Husene. Saasnart jeg kommer i Selskab, 
mærker jeg straks, hvor Luften er glødende, 
jeg elektriseres ved Flammen paa den unge 
Piges Kind eller i den tredveaarige Kones Øje 
— og jeg befinder mig vel, usigelig vel i dette 
mit Element. 

Neergaard. 

Du forstaar at nyde Livet. 

Repholt. 
Jeg tror det, og jeg faar flere Nydelser 
med Alderen. Husker Du engang, vi blev 
enige om, at det egentlige Samfundsgavnlige 
og de højere Interesser ikke laa for os? Vi 
vilde holde os ved Jorden. Jo længer jeg lever, 
desmere synes jeg, vi havde Ret. Jeg ser, 

hvordan de kriges rundt omkring, hvor stærke 
Ord de bruger — hvad angaar det mig? Jeg 
føler ingen Indignation. Og alligevel foregaar 
hele Kampen for min Fornøjelse, mig søger de 
alle at vinde. Det er mig Bladene vil have til 
Abonnent, mig Forfatterne skriver for, mig The- 
atrene spiller for — alle arbejder de og slider 
de for at jeg kan tilbringe Tiden paa en be- 
hagelig Maade. Jeg er virkelig fornøiet med 
Verden, og det vilde være utaknemmeligt, om 
jeg ikke var det. Jeg er fem og tredive Aar, 
sund og rask, jeg har maaske tyve Aar endnu 
at nyde Livet i, — endogsaa Mad og Drikke, 
som jeg før ikke satte saa megen Pris paa, og- 
saa deres Poesi forstaar jeg nu at skatte. 

Neergaard. 
Mon det dog ikke bliver lidt tomt og dødt 
dette ? 

Repholt. 

Fraser, min Ven, Godtkøbsfraser, som Du 
har læst i en eller anden moralsk og viljesstærk 
Bog, hvis Forfatter lever som en Somikkel, 
fordi han ingen Penge har. Og Du skulde tale 
med, Du, som har giftet Dig og vil sidde som 
en Høne paa sin Pind Resten af dine Dage! 
Du har for Penge og gode Ord erhvervet Kir- 
kens og Samfundets Attest paa, at Du har' Ret 

til at anlægge og bære Ring paa Fingeren og 
Lænke om Benet. Det er Du nu saa stolt af. 
Og Du vover at tale med! 

Neergaard. 

Stop, stop! Du er ikke høflig mod min 
Hustru. 

Repholt. 

Jeg be'r. Det er ganske almindelig talt 
og kan umulig være en Fornærmelse mod 
Madame, som ovenikøbet er mig ganske ube- 
kendt. 

Neergaard. 

Men naar man nu gik ind paa din Epi- 
kuræisme — hvor véd Du saa, om ikke Ægte- 
skabet indeholder en Nydelse, som Du bestan- 
dig eftertragter uden at naa.f* 

Repholt. 

Det er der noget i. Derpaa har jeg selv 
tænkt engang imellem. Der maa være en tre, 
maaske fire brillante Maaneder, hvor man lever 
i Fred med en smuk og forelsket Pige — Men 
(det er for dyrt købt, naar Betalingen er Ægte- 
skab. Ja, hvis det var paa Tid! 

Neergaard. 

Ser man det! Din Tale røber Dig, Du har 
længtes efter Lænken. 

Repholt. 

Jeg har ikke undgaaet en eneste Børne- 
sygdom. Somme Tider naar jeg om Vinteren 
i modbydeligt Vejr traver fra Ministeriet hen 
paa Restaurationen, falder det mig naturligvis 
ind, at det kunde være ret behageligt, om der 
nu hjemme hos mig sad en smuk Dame i en 
varm Stue ved et hviddækket Bord — 

Neergaard. 
Hymenaion! Triumf! 

Repholt. 
Du raaber for tidligt. Heldigvis kan jeg 
ligesaa hurtigt udmale mig et andet Billede, 
hvor Konen sidder gnaven og forpjusket, eller 
hvor der er kedelige Fremmede, men der- 
iblandt Husvennen — 

Neergaard. 

Aa hold nu op! Jeg har ladet Dig tale, 
hør nu et Ord! Vore Erfaringer er omtrent de 
samme. Jeg kender det kjøbenhavnske Liv som 
Du. Du maa indrømme, at der er faa Lande, 
hvor man træffer saamange Inklinationspartier 
og saamange lykkelige Ægteskaber som her. 
Kvinderne her er honnette — om det nu ligger 
i Naturel, Opdragelse, Klima — det véd jeg 
ikke — men Faktum er — 

Repholt. 

Faktum er, at om sligt kan ikke disputeres. 
Jeg er skræmt bort, Du ikke. 

Neergaard. 
Du bliver ked af det Liv. 

Rfphoi.t. 

Maaske! Hør, jeg kunde have Lyst til at 
fortælle Dig noget, der hændte mig for et Par 
Aar siden, og som mer end alt andet har gjort 
mig til Ægteskabets ærbødigste Tjener. Jeg 
har tænkt paa det hele Dagen idag. Htm — 
har ikke været ude af mine Tanker paa hele 
Turen gennem Fyn. 

Neergaard. 
Hvorfor det.? 

Repholt. 

Fordi jeg netop her i denne Egn oplevede 
det Vidunderligste, som mig er vederfaret. 

Neergaard. 
Du gør mig jo nysgerrig. Fortæl I 

Repholt. 

Ja man burde jo ikke fortælle den Slags 
Ting — men jeg slaar det ikke af Hovedet 
idag, hvis jeg ikke faar det- betroet til En. 
Du er den første — og saa forresten véd jeg 

slet ingenting. Naa, naar det bliver Juni, vil 
det være to Aar siden. Jeg sejlede over til 
Svendborg fra en af Øerne hernede — lige- 
meget hvilken — og det var et nederdrægtigt 
Vejr og en Sø, saa Skibet gik op og ned som 
en Gynge. Mig tog det ikke paa. Men straks, 
da jeg kom ombord, havde jeg bidt Mærke i 
en ung Pige, som saa' meget ængstelig ud ved 
Farten, og værre blev det med hende det Par 
Timer, Turen stod paa. Naa, jeg gjorde mig 
nyttig, bragte hende i Læ, gik tilhaande med 
Rejsetæpper — 

NteERGAARD. 

Hun var smuk.? 

Repholt. 

Smuk.? Hun var værre end smuk. Et Par 
.store Soløjne og en trodsig svulmende Mund. 
Og en Figur! Blød, vigende blød i alle Linjer 
fra Skulder til Hofte. 

Neergaard. 
Til Sagen, Kære! Hun viste »sig taknem- 
melig f 

Repholt. 

Vi kom sammen til Svendborg Station. 
Jeg skulde op til Odense, men hun derimod til 
en anden med et nyt Skib. Vi var bleven 
gode Venner, vi spiste og drak sammen, mens 

Vejret blev værre og værre — og istedetfor at 
rejse blev hun ligesom jeg i Svendborg til næste 
Dag. 

Neergaard. 
Blev med Dig 1 (ironisk smilende.) Og det var 
en honnet Pige? 

Repholt. 

Det var en honnet Pige, det vil jeg lægge 
Hovedet paa Blokken for. Et underligt Væsen! 
Hun var utrolig bange for at gaa tilsøs paany, 
det gjorde endel, og da jeg først havde over- 
talt hende til at lade Skibet sejle, tænkte hun 
slet ikke videre frem. 

Neergaard. 
Men hvor kunde hun blive? 

Repholt. 

Man kunde umulig kontrollere, om hun var 
rejst en Dag før eller senere. Og Vejret gjorde 
det rimeligt nok, at Rejsen var opsat. Saa 
tog vi til Hotellet. Vi maatte ikke ses sam- 
men, følgelig spiste vi i et Værelse for os selv. 
Du kan begribe, at Dineren var saa god som 
Penge kunde skaffe i et Provindshul. Og det 
blev Middag og det blev Aften og det blev 
Nat den første Dag — og den næste Dag var 
hun borte. 

Neergaard. 
Unægteligt en let Erobring. 

Repholt. 

Sig en Overrumpling. Hun vidste ikke, 
hvad hun gjorde. Ser Du, hun hørte til de 
romantiske Pigebørn, havde intet oplevet, og 
var i al Uskyldighed dirrende af Lyst efter at 
erfare. Saa nysgerrig som en Fugleunge og 
saa sitrende som en Nervestræng. Jeg var det 
Mærkeligste hun havde set, jeg sagde det mest 
Forbavsende, hun havde hørt, jeg var selve 
den store Verden med dens Luksus og For- 
nøjelser, som hun havde fantaseret sig ud af 
sine Bøger. Ked var hun af det Liv, han 
levede, og den Fremtid, der ventede hende. 
Hun var ude paa egen Haand — og den meste 
Dyd hos de unge Piger bestaar dog i at være 
flankeret af en Moder og tre Tanter — og saa 
vidste hun af ingenting, før det var for sent. 
Alligevel gav den Historie mig en kraftig 
Modbydelighed for de Muligheder, Ægteskabet 
rummer. 

Neergaard. 

Hvorfra var hun? 

Repholt. 

Véd ikke, ja '}eg véd saamænd ikke engang 
hendes Navn. 

Neergaarx). 

Hvad for noget I Nåa det forstaar sig, Du 
vil ikke sige det. 

Repholt. 

Jeg véd det ikke. Jeg har ved saadanne 
Lejligheder aldrig stor Lyst til at sige mit, og 
jeg véd ikke, hvordan det gik til: Vi var be- 
gyndt at kalde hinanden Monsieur og Mademoi- 
selle — hun havde sagt nogle franske Ord, 
forresten meget net — vi blev ved dermed for 
Spøg, indtil hun for Alvor ikke vilde nævne sit 
Navn og forlangte ikke at høre mit. 

Neergaard. 
Hvordan mon det er gaaet hende? 

Repholt. 

Véd ikke. Jeg har tænkt paa hende idag: 
jeg har aldrig set noget saa fortvivlet som 
hun ved Daggry. Det var ækelt. Hun flyg- 
tede for mig som et afsindigt Menneske. Hun 
vilde- hverken høre Raad eller Fornuft, jeg 
maatte føje hende og rejse bort min Vej, lige- 
som hun sin. 

Neergaard. 

Du har aldrig mødt hende siden .^^ 

Repholt. 
Nej. 

Neergaard. 
Aldrig set hende engang? 

Repholt. 
Aldrig. 

Neergaard. 

Du vilde maaske knap kende hende. 

Repholt. 
Blandt tusinde. Hun var ikke af dem, man 
glemmer: jeg kunde maaske have gjort en 
Dumhed for hendes Skyld. Men jeg træffer 
hende nok engang. 

Neergaard. 
Hvorfor tror Du det? 

Repholt. 
Aa, det er saa min Tro. . Jeg er Fatalist. 
Man mødes altid igen her i Verden, snarere for 
tidt end for lidt. 

Neergaard. 
Det bliver underligt, naar I to ses igen. 

Repholt. 
Mig skal man intet kunne se paa. 

Neergaard. 
Men hvor bliver min Kone dog af? 

Han ringer. 

Repholt. 

Naa, Skaal engang endnu og Tak fordi Du 
vilde have mig. De klinke. 

Neergaard 

til den indtrædende Tjener. 

Hvor er Fruen? 

Tjeneren. 
Inde hos den Lille. 

Neergaatd. 
Aa men bed hende dog komme! 

Tjeneren gaaer ud. 

Repholt. 
Her sidder jeg og snakker løs som en 
Dreng, og Du har ikke fortalt mig en Stump 
om Dig. Nu skal Du virkelig være lidt med- 
delsom, inden din Kone kommer. 

Neergaard. 
Ja hvad skal jeg fortælle.? 

Repholt. 
Hvordan det gik til, som Damerne siger. 

Neergaard. 
Det var ved Juletid iforfjor. Vi traf sam- 
men hos Sandholdts paa Agdrupholm. Florizel — 

Repholt 

(afbrydende). 

Det er sandt, din Kone hedder jo Florizel. 



46 



Hvor Pokker er hun kommet til det snurrige 
Navn? 

Neergaard. 

Aa, det er nok gammel-provengalsk. Fa- 
deren er franskgal og lever i Trubadurernes 
Tid. Den arme Mand sidder paa Overlærer- 
kost i en skimlet Studerestue og oversætter 
Romancer fra Kærlighedshofferne. Men som 
sagt, Florizel var Sjælen i Selskabet, hendes 
Lystighed satte Gaarden paa den anden Ende: 
noget mere fortryllende, hjærtesmeltende og 
sindsbetagende har jeg aldrig oplevet. Saa sød 
og frimodig, og brav og klog og honnet! 

Repholt. 
Det blev til Forelskelse. 

Neergaard. 
Forlovelse og Giftermaal. 

Repholt. 
I var kort forlovede? 

Neergaard. 

En Maaned kun. Jeg tog med hende til 
Forældrene, og da jeg havde set hendes Hjem, 
vilde jeg snarest muligt have hende bort derfra. 

Repholt. 
Hvad var der ivejen? 

Neergaard. 
Intet særdeles og alt. Meget fattigt. Pa- 
deren distræt, udslidt og affekteret. Moderen 
forpjattet og skikkelig, Søstrene tre slette Ud- 
gaver af Florizel, det Hele lavloftet og bryst- 
trangt. Vi blev gift og rejste straks. Naturlig- 
vis til Provence ; Florizel maatte derhen, men 
hun fik hurtigt nok deraf 

Repholt. 
Der er rædsomt. 

Neergaard. 
Forfærdeligt I Vi gik til Paris og Italien. 
Paa Reisen blev Florizel frugtsommelig, og for 
to Maaneder siden fik vi en brillant Dreng. Nu 
lever vi her de bedste Dage i den mest velsig- 
nede Fred, (smilende) bestandig lige forelskede i 

hinanden. 

Repholt. 
Amenl 

Neergaard. 

Men hvor bliver dog Florizel af! Han rejser sig 

og gaar hen mod Spisestuederen. 



TREDJE SCENE. 

DE FORRIGE, FLORIZEL. Sidcn TJENEREN. V 

Neergaard 

medende Florizel i Døren. 

Naa, endelig er Du der! 



Florizel 

i Døren. 

Jeg var hos den Lille. 

Neergaard. 

Kom nu og hils paa Repholt ! (Florizcl gaar frem 
mod Repholt, der er sprunget op af Stolen ved Synet af hende og staar 
stiv af Forbavselse ; Neergaard siger ud af Døren) SlCVnd Dcm 
lidt med Maden ! ('Han vender sig om og kommer op i Stuen.) 

Maa jeg forestille Fuldmægtig Emil Repholt for 
min Hustru Fru Florizel Neergaard. 

Florizel 

meget bleg, tonløst. 

Min lille Dreng opholdt mig, ellers havde 
jeg hilst paa Dem før. 

Repholt. 

forvirret, med Anstrængelse. 

Det er mig, som maa bede Fruen undskylde 
— jeg haaber ingen Ulejlighed at have foraar- 
saget — jeg vilde meget beklage — 

Neergaard 

betragtende dem med Forbavselse. 

Min Gud, hvor ceremonielt I ciii Fiori/ei.) Du 
ser daarlig ud. 5r der noget ivejen med 
Drengen? 

Florizel. 

Nej, han har blot skreget lidt. 

Repholt 

som før. 

Den Gud giver Børn, giver han Sorger. 

Neergaard. 
Endnu har vi kun havt Glæde af Fyren. 

Repholt 

som fer. 

Fruen har vel ogsaa havt den meste Be- 
sværlighed — jeg mener blot Plejen, Pas- 
ningen — 

Florizel. 

Var Deres Rejse ubehagelig? 

Repholt 

som fer. 

Aa lidt kold! Nogen græsselig Mad var 
det vi fik at spise — og andet Rejseselskab 
havde jeg ikke. 

Neergaard. 
Jeg haaber Middagsmaden skal tø Dig fuld- 
kommen op. 

Repholt 

cfterhaandcn fattende sig. 

Hvis Køkkenet er som i gamle Dage, ven- 
ter jeg mie^ noget Ekstraordinært. 

Florizel. 
Hr. Repholt har været her før? 

Repholt. 

Ja, Frue, hyppigt som ungt Menneske i 
Sommerferierne. Og den gamle Kokkepige — 

Et Beseg. 2. Oplag. 4 

Neergaard. 
Hun lever endnu. 

Repholt. 

Virkelig I Hun anvendte sin mest herskabe- 
lige Kogekunst for at tilfredsstille vor ungdomme- 
lige og ukunstneriske Appetit. 

Neergaard. 
Nu er Du nok mere Gourmand. 

Rerholt. 

Det er jo en uskyldig Fornøjelse, som intet 
Samvittighedsnag efterlader. 

Neergaard 

til Florizel. 

Skælver Du ikke for hvad denne Kritiker 
vil sige til dit Provinskøkken? 

Florizel. 
Hr. Repholt maa tage tiltakke. 

Repholt. 
Hvad Fruen byder, er sikkert udsøgt. 

Tjeneren 

fra Spisestuen. 

Frue! Der er rettet an. 

Neergaard. 
Vil Du byde min Kone Armen, Repholtl 

Rbpholt bukker for Florizbl, som rejser sig og læggtr sin Arm 
: hans, Neergaard f»lger efter dem ind i Spisestuen. 

Tæppet falder. 

ANDEN AKT. 

Samme Stue. 

FØRSTE SCENE. 

Fra Spisestuen kommer Repholt med Florizel under Armen. Nkergaakd 
bagefter, alle ophidsede efter Middagen. Siden Tjeneren. 

Repholt 

tager Florizels Haand og bukker. Til Neergaard. 

Tak for Mad, Du! En exquisit Champagne. 

Neergaard. 
Vi drak nok ogsaa tappert. Nu skal Du 

faa en god Cigar. (Han gaar for at hente Cigarerne forbi 
Florizel, hvis Haand han kærligt trykker.) Fruen tillader det 

her. 

Repholt. 
Generer det Dem virkelig ikke, Frue I 

Florizel. 
Aldeles ikke. 

Repholt 

smilende. 

De ryger maaske en Cigaret selv? 

Florizel. 
Undertiden. 

Repholt. 
Maa jeg byde nogle ægte tyrkiske? 

Florizel. 

Tak. Min Mands er sikkert lettere, og 
idag skal jeg i hvert Fald ingen have. 

Hun vi! gaa. 

Neergaard 

som kommer med Cigarerne, 

Hvor vil Du hen? 

Florizel. 
Blot ind til Drengen. 

Neergaard. 

Aa han sover nok. I alt Fald bliver der 
jo kaldt paa Dig. Nu skal Du virkelig drikke 
Kaffe med os. 

Florizel. 
Jeg kommer straks, Kaj. 

Hun gaar ud til venstre. 

Neergaard. 
Min Kone er ikke rigtig i sit Es idag. 



Repholt. 

Saa ! Det har jeg ikke mærket. Jeg haa- 
ber, det ikke er mig, der generer. 

Neergaard. 

Hvor kan Du trol Synes Du ikke godt om 
hende? 

Repholt. 
Henrivende, min Ven, henrivende! 

Neergaard. 
Hun er maaske ikke regelmæssig smuk. 

Repholt. 
Smuk! Hun er — særdeles smuk. 

Neergaard. 
Og saa god og fornuftig. 

Repholt. 
Meget dannet, hvad? 

Neergaard. 
Aa, ikke saadan med Talenter! Hun hver- 
ken maler eller spiller Klaver. Hun er maaske 
lidt magelig, men det er jeg jo ogsaa. 

Tjeneren bringer Kaffe og gaar igen. 

Repholt. 
Summa Summarum. I har det som to ^ 
Blommer i et Æg, Børn, eller Adam og Eva i 
Paradisets Have. 

Neergaard. 
Du vil vel ikke spille Slangen? 

Repholt. 

Nej, jeg er saamænd for gammel til at 
klatre op i Træerne med et Æble i Haanden — 
(Drikkende) Er Din Kone ellers meget munter? 

Neergaard. 
Ja Lystigheden selv. Rimeligvis føler hun 
sig ikke vel, hun er saa urolig og nervøs idag — 
men hun ammer selv, og det kan jo nemt afficere. 

Florizel kommer ind. 

Repholt. 
Naturligvis. Aahl Der har vi Fruen. Var 
den lille Fyr artig? 

Florizel. 
Der var intet i Vejen. Giv mig en Kop, 
Kaj I 

Repholt. 
Faarvi ham ikke at se? 

Florizel. 
Der er intet at se paa ham for Fremmede. 
Hr. Repholt er vist heller næppe nogen Børne- 
ven. 

Repholt. 
Hvorfor tror De det, Frue? Det er kun 
koldhjærtede Mennesker, der ikke holder af 

Børn, og jeg har det varmeste Hjærte. Naa, 
jég sværmer ikke for grimme eller snavsede 
eller syge Børn — jeg er ærlig talt slet ingen 
Diakonissenatur — men jeg har stor Fxjrnøjelse 
af at se sunde, lækre Børn i elegante Dragter. 
Jeg nyder det som et Maleri. Forresten fore- 
trækker jeg smaa Piger. 

Neergaard. 
Hvor gamle skal de være? 

Rephort. 
Naa, allerhelst en seksten, sytten Aarl 

Florizel. 
Det forekom mig dog ikke, at der var 
meget Hjærte i Hr. Repholts saakaldte Kærlig- 
hed til Børn. 

Repholt. 
Ja, jeg er vel ikke saa god en Kristen som 
jeg burde være. Jeg har det Princip, at man 
skal nyde sit Liv saa fuldt man formaar med 
alle sine Evner, alle sine Sanser — og lade 
Sorgerne tynge paa dem, som er nødt til at 
bære dem. Der er noget berusende i at høre 
til Lykkens Kælebørn her i Verden. Tror De 
ikke, at den Champagne, vi drak ved Bordet, 
smager os dobbelt saa godt, fordi vi véd, at 
den er Vinenes Dronning, fordi dens Knalden 
indvarsler Billeder af rige Fester med skønne 

Kvinder og bakkantisk Jubel, fordi den skum- 
mer med en Livsglæde i Øjeblikket, som alle 
attraa og faa kun opnaa? 

Neergaard. 

Nej, Repholt, nej, mig smager den ikke, 
jeg kan slet ikke drikke den, naar jeg tænker 
paa de Tusinder, Du nævner. Jeg taaler aldeles 
ikke at erindre, at det er andres Arbejd' og 
Blod, som jeg drikker op. 

Florizel. 
Kaj, min bedste Ven, Du har Ret. 

Repholt. 

Nej, Kaj har ikke, med J3eres Tilladelse, 
Frue! For det er halvgaaende Gerning hans 
Tanker. Du gavner ikke de andre det bit- 
terste Gran, og Du lader Dig dine egne Nydel- 
ser fordærve. Tror Du, nogen takker Dig der- 
for? Men saadan er Du, en Mellemvej smand, 
som aldrig har forstaaet at nyde for lutter 
dumme Bekymringer for Almenvellet og Næsten. 
Næsten! Hvorfor tror Du, han hedder Næsten? 
Fordi Du kommer som den første, og han bag- 
efter som den næste — Og Fruen, som giver 
Dig Ret! Er ikke Deres Yndlingsvin netop 
Champagne ? 



Neergaard. 

hurtig. 

Hvoraf véd Du det? 

Repholt. 

Jeg slutter mig til det. Damer plejer jo at 
ynde den. 

Florizel. 

Selv om ogsaa denne Vin behager mig, 
forstaar jeg ikke, hvad dette vedkommer Hr. 
Repholts smukke Teorier. 

Repholt. 

Bevar'esI Jeg vover ikke at sammenligne 
Fruen med et slet Menneske som mig, skønt 
jeg maaske kun udtaler, hvad mange tænker. 

Neergaard. 

Jeg vil ikke dømme Dig, jeg er selv saa 
usikker overfor den Art Spørgsmaal. — (tii Tje- 
neren, som er kommen ind.) Hvad Cr der? 

Tjeneren. 
Forvalteren vilde gærne tale med Herren. 

Neergaard. 
Nu kommer jeg. (Tjeneren gaar ud.) Undskyld 
Repholt, min Kone maa underholde Dig saa- 
længe, og se til, at I kan slutte Forlig. Jeg 
synes, I er saa underlig krigslystne. 

Repholt. 
Jeg saamænd ikke. Jeg overgiver mig lige- 



straks. 



Neergaard gaar ud tilheire. 



ANDEN SCENE. 

Under denne Scene mdrknes det. 
Florizel, Repholt. 

Repholt 

til Florizel, som vil rejse sig. 

Endelig! De skal ikke gaa. Det er dog 
rigtigst at vi to taler sammen. (Han sætter sig hen 
hos hende.) Det var uventct, vi to mødtes. De 
kunde ellers gærne have forberedt mig lidt. 
Jeg var nær bleven altfor forbavset. Det gav 
virkelig et Choc i mig, da jeg saa' Deres nyde- 
lige Ansigt igen. 

Florizel 

sammenfalden, næsten uden at here, hvad han siger. 

Tror De, jeg anede, hvem der skulde være 
Gæst her paa Gaarden? 

Repholt. 
Nej, ]eg tænkte det forresten nok. Men nu 
er Situationen engang bleven som den er, og 
saa vil jeg begynde med at raade Dem til ikke 
at give Deres Mand unødig Mistanke ved Deres 
Opførsel imod mig. 

Florizel. 
Hvad mener De? 

Repholt. 
At De virkelig maa vise Dem mindre ikrigs- 
lysten«, mindre nervøs end De gør. Det klædte 
Dem særdeles, da De ved Bordet ironiserede 
over alt, hvad jeg sagde, uden iøvrigt at hen- 
vende Ordet til mig en eneste Gang — 

Florizel. 
Aa, hvor De piner mig! 

Repholt. 
Men en Dame og Husets Frue plejer ikke 
at bære sig saaledes ad overfor en længe ventet 
Gæst, hendes Mands bedste Ven. Altsaa I Lad 
os slutte Forlig, som Deres Mand sagde; vi har 
jo dog været Venner før. 

Florizel. 
Og De tror, jeg vil finde mig i dette? 

Repholt. 

Det bliver De vist nødt til. Hør nul De 
føler Dem ulykkelig nu, det forstaar jeg saa 
godt. Men lad os se lidt fornuftigt paa Tin- 
gene, som De i Øjeblikket forestiller Dem 
meget slemmere end de i Virkeligheden er. 
De havde glemt Fortiden, og den kommer 
Dem igen imøde. Saadan gaar det altid, men 

der er ingen Ulykke sket. Nu lider De, Deres 
Samvittighed er tynget, De ser det altsammen 
saa sort, . men det skyldes kun Overraskelsen, 
det Pludselige — denne Følelse vil hurtigt 
tabe sig. 

Florizel 

uden at h»re Ordene. 

Aa, blot at jeg skal sidde her ved Siden 
af Dem I 

Repholt. 
Ja, i Øjeblikket er det saa vidunderligt for 
Dem. 

Florizel. 
At De skal være Gæst i hans Hus! 

Repholt. 

De glemmer, Frue, at De dengang slet 
ikke var hans. Tænk paa det! — De har ingen 
Brøde begaaet mod ham. De skyldte Ingen 
Regnskab, De var Deres egen Herre, maaske 
lidt fantastisk dengang, det var et Eventyr, der 
fristede Dem, en Sommernatsdrøm, hvor De 
var Titania og jeg Puk — aa det mest hen- 
rivende Eventyr, jeg har oplevet, og som staar 
ligesaa tillokkende og hemmelighedsfuldt sødt 
for mig, nu da jeg atter ser Deres dejlige Skik- 
kelse for mig. 

Florizel 

hvem Stemmen næsten svigter. 

Hvor tør Del 

Repholt. 

Tror De, jeg har glemt Dem! — Mange 
Dage, lange Nætter har jeg tilbragt med at 
tænke paa Dem. Jeg har brændt af Lyst efter 
at se Dem igen, villet ud at søge, at rejse for 
at finde min forsvundne Feprindsesse. Men det 
er kun Børneeventyrene, som viser den forladte 
Elsker Vej til Skønhedens fortryllede Slot. 
Ingen smaa graa Mænd, ingen venlige gamle 
Mosekoner ledede mine Skridt. Jeg traf Dem 
aldrig. i 

Florizel. 

Himlen være lovet! 

Repholt. 

Hvor jeg er lykkelig ved nu atter at møde 
Dem I — Aa, nu slipper jeg Dem ikke. Det 
heldigste Tilfælde fører os sammen, begunsti- 
ger mig saa utroligt, at jeg bor i Deres Hus. 
Jeg skal være ærbødig. Fru Florizel, en tavs 
og ydmyg Trubadur for min Ridderdame, jeg 
skal bevare vor søde Hemmelighed ufravriste- 
ligt i mit Bryst. Stol trygt paa mig! Jeg haa- 
ber det vil lykkes mig at vinde det Venskab, 
som De i Øjeblikket unddrager mig — og 

maaske vil De engang belønne mig for min 
lange og trofaste Venten. De véd ikke, hvor 
tilbedelsesværdig De er, tusindfold skønnere nu 
end dengang. 

Florizel 

idet hun rejser sig og g-aar ham forbi. 

Saal Jeg har ladet Dem tale ud, jeg har 
ladet Dem fornærme mig. 

Repholt. 
Fornærme I 

Florizel. 

Deres Ord, Deres Væsen er den mest op- 
rørende Fornærmelse. 

Repholt. 
De tager fejl, Frue, at en Mand ønsker at 
behage en Kvinde kan aldrig krænke hende. 

Florizel. 

De mener vel, at jeg maa taale alt — Men 
nu er det nok. Nu vil jeg tale. Aa De tror 
jeg endnu er det samme Barn som dengang, 
det taabelige uvidende tøsede Væsen, som De 
kunde blænde og ophidse og gøre afsindig — 
aa jeg har grædt Blod derover — De tager 
Fejl, jeg véd, hvor forfærdelig jeg har handlet 
mod mig selv og hvor bundløs ulykkelig jeg er 
bleven. 

Repholt. 

Frue, hvorfor saa stærke Ord? Hvad end 
er sket, saa synes De mig just ikke ulykke- 
lig her. 

Florizel. 

De er vel den sidste, der tør bebrejde mig 
om jeg har glemt. — Aa, naar jeg mindes min 
første navnløse Rædsel! — Hvor }eg led! Men 
saa vilde jeg slette det Forfærdelige ud af min 
Erindring, vilde rive de Timer ud af mit Liv, 
og det lykkedes mig. Jeg døvede mig selv. 
Og jeg traf Kaj, og jeg blev saa lykkelig, og 
jeg troede, at det var mig tilgivet, hvad Kaad- 
hed og Uvidenhed havde drevet mig til. Det 
var saa langt, langt borte. Og nu møder jeg 
Dem, og Deres Ord gør mig til det elendigste 
Menneske paa Jorden. Jeg har Afsky for mig 
selv, jeg skammer mig saa dybt, saa dybt. 

Repholt. 
Tro mig, jeg beklager Dem — 

Florizel. 

Byder De mig nu Deres Medlidenhed! 
Først Deres Attraa — saa Deres Beklagelse. 
Hør da ! Jeg hader Dem, forstaar De, jeg hader 
Dem saa dybt som et Menneske kan hade et 
andet — jeg har ikke Ord til at sige det — 
det blotte Syn af Dem er mig en Fornær- 

melse, en Væmmelse, en Besudling. Det gy- 
ser i mig, naar jeg tænker paa at berøre Deres 

Haand. 

Repholt. 

dirrende af Vrede. 

Frue! Jeg beder Dem — 
Florizel. 

Aa hvor lumpent, De bar Dem adl Hvor 
De logrede og smigrede, hvor De greb og 
kneblede! Og De vover at tale til mig om 
Kærlighed! De smisker igen: et Eventyr, en 
Sommernatsdrøm ! (Hun ler krampagtig.) Med List og 
Vold tog De mig, med List og Vold, nægt 
det om De tør! 

Repholt. 

Vær overbevist om at jeg vil nægte det! 
Ligemeget, sket er sket. Jeg raader Dem: 
skrig ikke saa højt op 1 Man ' kan høre Dem. 

Florizel 

roligere. 

Jeg burde ikke nedladt mig til at sige 
Dem alt dette. Men det er sidste Gang vi 
taler sammen. Kort og godt, jeg vil ikke, at 
De skal blive her i Huset, De skal rejse, rejse 
straks. Jeg fordrer det. 

Repholt. 

Rejse! Det er umuligt! Hvordan skulde 
det lade sig gøre? 

Et Bes^g. 2. Oplag. 5 

Florizel. 

Det er mig ligemeget. Find paa et hvilket- 
somhelst Paaskud I Blot De kommer bort herfra I 

Repholt. 
Og hvad Grund skulde jeg angive, hvad 
vilde Deres Mand tænke, hvis jeg nu straks 
brød op? De skal tage Dem iagt. Han kunde 
fatte Mistanke. 

Florizel. 
Der er umuligt. 

Repholt. 

Ikke saa umuligt, som De tænker. Ved 
en utrolig Tilfældighed fortalte jeg ham i For- 
middags mit lEventyr« som Rejsen havde 
genkaldt i min Erindring — inden jeg saa* 
Dem. 

Florizel. 

Hvor lav De dog er! Men ligemeget. 

Repholt. 
Betænk Dem vel! 

Florizel. 
Jeg har betænkt. 

Repholt. 
Tænk paa Deres Mand I 

Florizel. 

Netop paa ham. Jeg vil ikke, at min 
Mand skal række Dem Haanden. Det er mit 
sidste Ord. 

Repholt. 

Vel! De skal faa Deres Vilje. Ske saa 
hvad der vil, jeg svarer for intet 

Hun gaar ud til venstre, Repholt gaar et Par Gange op og ned ad 
Gulvet og smækker med Læberne. 



TREDJE SCENE. 

Repholt, Neergaard, som kommer fra Forstuedéren. 

Neergaard. 
Alene! Hvor er Florizel? 

Repholt. 
Hun gik for lidt siden. 

Neergaard. 
Naa, fik I saa sluttet Fred? 

Repholt. 
Det vil jeg just ikke paastaa. 

Neergaard. 

Ikke det I Hvad er der ivejen? Du ser 
saa ophidset ud. 

5* 

Repholt. 

Rent ud sagt, Neergaard, din Kone og jeg 
spændes kun daarligt. Hun synes ikke om 
mig, om mine Meninger, mit Væsen og har vist 
mig det ganske utvetydigt. 

Neergaard. 

Hvad for noget I Det er jo umuligt. Flo- 
rizel skulde — paa et Par Timer har hun vel 
ikke dannet sig en Dom om Dig, og selv om 
hun havde misforstaaet et eller andet Udtryk, 
saa er hun dog formeget Dame til at vise sin 
Gæst — 

Repholt. 

Jeg forsikrer Dig. Hun har nu engang 
fattet Afsky for mig. Det er en Idiosynkrasi 
om Du vil; men der er intet at stille op der- 
imod. Under disse Omstændigheder vil Du 
indrømme, at mit Ophold her ikke kan blive 
synderlig hyggelig for nogen af Parterne. Bedst 
derfor, at jeg takker af snarest muligt. Ja hør, 
min Ven, rent ud: jeg vil allerhelst rejse den 
Dag imorgen. 

Neergaard. 
Imorgen I Jeg troer Du vil! Skal det være 
Spøg? Ikke paa nogen Maade vil jeg tillade 
det. Jeg forstaar ikke et Ord af Florizel. Det 

bliver da første Gang 'vi er uenige, men hun 
skal sandelig tage imod Ræson. 

Repholt. 
Aa, hvad er det Umagen værdi 

Neergaard. 

Ikke Umagen værd! Men hvad Pokker 
er det? Er Du kommet herover for at besøge 
mig eller, ikke? Og nu fordi min Kone fanger 
Griller — aah men Du tager Fejl. 

Repholt. 

Nej jeg gør ikke. Og derfor lad os komme 
ud over dette i en Fartl 

Neergaard. 

Sig mig: stredes I? Jeg syntes ovre fra 
den anden Side Gangen, at I talte saa højt. 

Rfpholt. 
Vi var uenige. 

Neergaard./ 
Om hvad? 

Repholt. 

Om alt og ingenting. Forresten er det jo 
ikke saa sjældent, at unge Koner føler Antipati 
mod deres Mænds gamle Venner. 

Neergaard. 
Florizel er ikke saadan. Hvor vil Du hen? 

Repholt. 

Ind i mit Værelse og helde noget Vand 
over Hovedet paa mig. Man bliver hed i Kin- 
derne i dit Hus. 

Neergaard. 

Og jeg vil tale med min Kone. , 
Repholt 

standsende 

Lad være med det, Neergaard! Jeg beder 
Dig, undgaa alle huslige Scener i den Anled- 
ning! Det Hele var et lille Uheld, et mislykket 
Besøg. Imorgen tidlig rejser jeg, og saa er 
den Historie forbi. 

Neergaard. 
Det faar Du lade mig om! 

REPHOnT. 
Vel ! Saa gør, hvad Du vil ! Han gaar ud tUh^jre. 



FJERDE SCENE. 



NEERGAARD, TjENEREN kommer ind fra venstre med Lamper. Siden 
Flokizel. 

Neergaad 

som gaar op og ned ad Gulvet. 

Er Fruen i Barneværelset? 

Tjeneren. 

Ja Herre ! (Han sysler med Lamperne ) Frueil er VlSt 

ikke rask. 

Neergaard 

standsende. 

Ikke raskl Hvorfor det.^ 

Tjeneren. 

Ammen siger, at Fruen har grædt hele 
Formiddagen, lige siden Hr. Repholt kom, og 
nu sidder hun igen ved Vuggen, og Taarerne 
løber ned ad Kinderne paa hende. 

Neergaard 

meget betaget. 

Grædt hele Formiddagen I — (Tu Tjeneren som 

gaar ud med Kaffeservicet.) Det er godt! (Han sætter sig i 
en Stol og fordyber sig i Tanker, mumlende) Grædt, grædt I 

— Og han rejser imorgen! — Der er noget! 

(En Tanke gjennemfarer ham; han springer op og tagor sig med begge 

Hænder om Hovedet.) Aa jeg er afsindig I Det er 

umuligt! Men (Han gaar med hurtige Skridt mod D^ren 

tilvenstre og kalder ud) Florfzel I ' 

Florizel 

udenfra. 

Hvad vil Du mig, Kaj.?* 

Neergaard. 
Tale med Dig. 

Florizel 

udenfra. 

Kan det ikke vente? 

Neergaard. 
Nej, straks. 

Florizel 

kommer ind fra venstre. 

Hvad er der, Kaj? 

• Neergaard. 

Kom og sæt Dig nedl Du maa forklare 
mig, hvordan det hænger sammen med Dig og 
Repholt. 

Florizel. 

Med mig og — men der er intet. 

Neergaard. 
Sig ikke saadani Jeg vil vide, hvad der er 
passeret, vide hvorfor han vil rejse. 

Florizel. 
Han føler sig vel ikke tilpas her. 

Neergaard. 

Og det svarer Du ganske roligt I Men 
det er jo utroligt dette, det løber rundt for 
mig. Repholt rejse Dagen efter, at han er 
kommen I Uden Grund, uden Skygge af An- 
ledning 1 

Florizel. 
Hvad kan jeg derfor? 

Neergaard. 

Du! — Florizel, det er Din Skyld, det 
véd Du meget godt, og selv om Du maaske 
ikke behøver at gøre Repholt nogen Und- 
skyldning for Din Opførsel, saa skylder Du 
mig en Forklaring. Du gør mig latterlig; er 
jeg sa£i lidt Mand i mit Hus, at min Hustru 
intet Hensyn tager til mine Gæster, til mine 
nærmeste Venner — dog det er det mindste. 
Men det bedrøver, det fornærmer, det harmer 
mig, at Du saadan sætter din egen Værdig- 
hed tilside. 

Florizel. 

Jeg beder Dig. Kay, tal ikke saa haardt 
til mig — som aldrig før. 

Neergaard. 

Men Du har aldrig før været saadan, saa 
ufornuftig og lunefuld. Hvad har Du og Rep- 
holt været uenige om? Hvad ligner det at stri- 
des med en Fremmed? 

Florizel. 

Jeg kan ikke gøre derfor, Kaj, jeg kan 
ikke være venlig imod ham. Hans Tale, hans 
Væsen støder mig. Hans gridske Øjne blot er 

nok til at jage mig langt bort. Hvor kunde Du 
nogensinde være hans Ven? 

Neergaard 

blegnende. 

Du dømmer hurtigt I Paa en Timel 

Florizel. 
Det Menneske er mig imod, Kaj, af min 
inderste Sjæl imod. Aa, blot han aldrig var 
kommen her! 

P a V s e. 

Neergaard. 

trædende tæt hen for Florizel og seende hende ind i Øjnene. 

Repholt har sagt mig, at han har truffet 
Dig før. 

Florizel 

forvirret. 

Har han — hvor, hvordan 1 
Neergaard 

mere indtrængende. 

Hvorfor fortalte Du mig ikke det? 
Florizel 

som før. 

Jeg vidste — jeg turde — 

Deres Ojne medes. Hun kaster sig med et Skrig ned for hans Fødder. 

Neergaard 

skrigende. 

Florizel! 

Florizel 

hulkende. 

Kaj, Kaj, tilgiv mig! 

Neergaard 

b ejende sig over hende. 

Det var Dig I Stationen, Skibet, Hotellet! 

Dig I Nej, se paa mig (Han i^-iber hende ved Armene, 
retter hende op, sér hende i Gjnene og slynger hende fra sig.) For- 

dømte Tøs! 

Florizel 

stennende. 

Kaj, hør mig! 

Neergaard. 

Jeg har intet at høre. Nu styrter hele mit 
Liv sammen. 

Florizel. 

Kaj! 

Neergaard. 

Rejs Dig I (Han ringer paa Tjeneren). RejS Dig, 

siger jeg, Tjeneren kommer herind. 

Hun rejser sig og sætter sig skælvende paa en Stol, Neergaard 
staar støttende sig ved Bordet. 

Neergaard 

til den indtrædende Tjener. 

Lad Vognen spænde for! Straks! Hjælp 
med og lad det ske som et Lyn! Forstaar 
Du. (Tjeneren gaar.) Du I Gaa ind 1 dit Værelse 
til jeg kalder paa Dig! 

Florizel. 

Jeg skal gøre alt hvad Du siger, Kaj, men 
Du maa høre mig, inden Du dømmer. 

Neergaard. 
Lad mig i Ro nu! 

Florizel. 
Kaj, jeg vidste ikke hvad jeg gjorde — 

Neergaard. 
Gaa, gaa, siger jeg, hurtigt! 

Florizel. 
Hvad har Du isinde.?^ 

Neergaard. 
Jeg vil rense mit Hus. 

Flokizbl gaar vaklende ud af Døren tilvenstre; Neergaard staar ved 
VindueskonsoUen. 



FJERDE SCENE. 

Neergaard, Repholt kommer fra hejre. Siden Tjeneren. 

Repholt. 
Nul Hvor staar det til? 

Neergaard 

tvingende sig. 

Det skal Du straks erfare. 

Han har famlet sig en Jagtkniv frem" fra Panoplien. 

Tjeneren 

fra venstre. 

Vognen er forspændt! 

Neergaard. 

Bring Hr. Repholts Tøj ned i Vognen I Hr. 
Repholt vil rejse straks. 

Tjeneren. 
Vel, Herre! 

Han gaar ud til hejre. 

Repholt. 

Maaske vil Du behage at forklare mig 
denne Ordre! Aa, jeg forstaar. Din Kone — 

Neergaard. 

Spørg ikke og nævn ikke min — Rejs 
straks! 

Repholt. 

Neergaard! Hvad er det for en Tone! 

Neergaard 

krammende Kniven. 

Hører Du, skynd Dig ud af mit Hus ! Lad 
mig ikke fortryde, at jeg lader Dig rejse! 

Repholt 

tovende. 

Du har talt med din* — 

Neergaard. 
Javist, javist! Afsted med Dig, jeg svarer 
ikke for mig selv I Tir mig ikke, jeg ser rødt 
for mig! 

Han kaster Kniven hen ad Gulvet. 

Repholt 

tungt. 

Tro mig, det gør mig ondt — 

Han standser og kan ikke finde Ord og gaar med bejct Hoved og sky 
Blik ud af Stuen ; Neergaard har kastet sig i en Stol og skjuler Ansig- 
tet i Hænderne. 



FEMTE SCENE. 

Neeergaard, Florizel kommer langsomt fra venstre. 

Florizel. 

Kaj! Vær ikke vred, fordi jeg kommer. 
Jeg kan ikke udholde at vente. Du maa høre 
mig. Se ikke saa vildt paa mig. 

Man herer Vognen kere. 

Neergaard. 

Se saa, nu er han borte! — Jeg er ikke 
vild. Nu skal vi to tale sammen. 

Florizel. 

Kaj! Jeg véd, at jeg har baaret mig slet 
ad, uforsvarligt mod — 

NEERGAAkD 

uden at h»re, koldt. 

Du indser, at Du ikke kan blive her i 
Huset — imorgen tidlig kører Du bort herfra. 
Resten skal jeg ordne. 

Florizel. 
Ikke blive I — Skal jeg bort herfra? 

Neergaard. 

Har Du et Øjeblik tænkt, at Du kunde 
'vecfblive at være min Hustru I Tror Du, jeg vil 
have Dig gaaende her om mig — for at min- 
des om min Skam hver eneste Time? — Nej, 
Du har været her længe nok til at fordærve 
mit Liv I Nu skal Du bort! 

Florizel. 
Og Barnet, Kaj? 

Neergaard. 
Barnet — det bliver her. 

Florizel. 
Borte fra mig! Mit Barn! 

Neergaard. 

Og mit vel med! Det bliver her, siger 
jeg Dig. Skulde jeg give det i dine Hænder! 

Tror Du ikke, jeg har større Ret til det end 
Du? 

Florizel. 

Kajl Saa elendig vil Du ikke gøre mig — 
det kan Du ikke mene. 

Neergaard. 
Det vil Du faa at se. 

Florizel. 

Nej, Kaj, det vil Du ikke berøve mig, • og-, 
saa det. At Du jager mig bort fra Dig, det 
kan jeg forstaa, skønt mit Liv er knust, naar 
jeg ikke skal se dig mere — 

Neergaard. 

Til 

Florizel. 

Nej, Kaj, Du véd saa godt som jeg, at jeg 
ikke bryder mig om andet paa Jorden end at 
være hos Dig. 

Neergaard. 

Du skal holde op. Hvor tør Du tale saa- 
danl Du fornærmer mig med din Kærlig- 
hed — din Kærlighed, som Du kaster i 
Grams. 

Florizel. 

med halvkvalt Stemme. 

Kaj! 

Neergaard. 

At jeg skal tale saadån til Dig! Vil Du 
narre mig mer endnu? Tror Du mig lige let- 
troende bestandig? Kort og godt, Du skal 
ud af mit Hus, fordi Du har behandlet mig 
som Du har, fordi jeg væmmes ved Dig, fordi 
jeg ikke vil lade mit Barn opdrage af et Fruen- 
timmer — 

Florizel. 
Kaj, husk det er mig, Du taler saadan 
til — 

Neergaard. 

Ja netop Dig, som jeg har elsket saa højt, 
sat saa højt, villet give mit Liv for at gøre 
lykkelig — og nul Hvor foragteligt har Du 
ikke baaret Dig ad, hvor modbydeligt lavt. 

Florizel. 

Kaj! Nu skal Du høre mig! Du skal ikke 
overvælde mig med Skældsord uden at høre 
Sandheden. 

Neergaard. 
Jeg kender Sandheden, nu. 

Vlt Beseg. 2. Oplag. 6 

Florizel. 

Kaj, jeg har aldrig løjet for Dig. — Jeg 
har forbrudt mig i det Ene, jeg har intet andet 
at rødme over — • undtagen det Forfærdelige. 
Hvordan skal jeg ^forklare for Dig, hvad jeg 
aldrig har kunnet forklare mig selv, hvad der 
blot opfyldte mig med den dødeligste Rædsel. 
Jeg turde ikke tænke derpaa, for saa syntes 
jeg, at jeg var det elendigste Menneske paa 
Jorden, jeg maatte glemme det, bilde mig ind, 
at det tilhørte et helt andet Menneskes Liv. 

Jeg sagde Dig det i Formiddags, jeg var 
melankolsk og ulykkelig som ung Pige. Livet 
var mig ofte ganske glædesløst — jeg syntes 
jeg var Snyltegæst paa Herregaardene, og 
blandt mine egne følte jeg mig utilpas. Jeg 
opdagede intet Lyspunkt, hvor jeg saa' hen. 
Hvad skulde der blive af mig.? Jeg tænkte 
med Gru paa, hvordan min Tilværelse vilde* 
slæbe sig hen. Jeg var undertiden saa træt 
og ked af Livet, at jeg ønskede mig en døde- 
lig Sygdom og fantaserede over hvor godt og 
mildt det vilde være ganske stille at svinde 
hen — men saa var jeg ogsaa overstadig ly- 
stig somme Tider, for jeg var jo sund og rask 
og Folk holdt af mig og forkælede mig og 
fandt alt hvad jeg gjorde og sagde mageløst. 
Og jeg havde saadanne stærke Længsler efter 
Kærlighed og Glæde, efter alt det, som Du 

har skænket mig, Kaj, og som jeg kunde have 
nydt saa lykkeligt — (Hua hulker.) 

Jeg véd knap, hvordan det gik til. Jeg 
kom fra Havdrups, hvor der havde været saa 
afmaalt og stille, saa koldt og dødt i Præste- 
gaarden. Vejret var saa skrækkeligt og jeg 
følte mig saa utilpas — og saa var han der. 

Neergaard. 

At jeg skal høre det! Jeg véd, hvordan 
I mødtes. 

Florizel. 

Ved Du ogsaa, at aldrig har noget Men- 
neske været ulykkeligere end jeg: Jeg havde 
ingen Skyld! Aa, hvor spandt han mig ind 
og aegged mig op — sagde, at jeg var ander- 
ledes end de andre, at det dagligdags kun 
gjaldt for de sædvanlige Mennesker, at alt var 
tomt og kedeligt — kun naar man ingen Hensyn 
tog, kunde man nyde Livet. — Han vakte den 
falskeste Æresfølelse hos mig: nu maatte jeg 
vise mig som andet end en Provinsgaas, ander- 
ledes end andre flove og dumme unge Piger, 
Jeg vidste intet, jeg var saa forvirret, saa taa- 
belig, — saa uskyldig, Kaj, og saa ulykkelig 
— ja og nysgerrig! Og han benytted' det alt- 
sammen. Hvor bar han sig dog samvittigheds- 
løst adl 

Neergaard. 
Han bar sig ad som Mandfolk gør. 

Florizel. 
Undskylder Du ham? 

Neergaard 

som har rejst sig og paa sin Gang over Gulvet har taget Kniven op 
staar nu med den i Haanden. 

Undskylder I Forstaar Du da ikke, at jeg 
pines som en Afsindig, blot Du nævner haml 
At jeg ser Jer sammen, aah! Jeg udholder 
ikke dette. Jeg har kun én Tanke: at jage 
denne Kniv ind i Livet paa ham. — Det er 
Galskab. Jeg kan jo ikke dræbe ham! Mig 
har han ikke fornærmet. Men jeg bliver ikke 
Menneske, saalænge han lever. 

Florizel 

skælvende. 

Ja, Kaj, jeg forstaar nok. 

Neergaard. 

Hvorfor løj Du saadan, hvorfor sagde Du 
mig ikke alt? 

Florizel. 

Kunde jeg det? Da vi var forlovede — 
jeg vilde sunket i Jorden af Skam, og jeg var 
saa glad over Din Kærlighed, over at Du 
havde valgt mig, at en saa uhyre Lykke skulde 
falde i min Lodl — Da vi blev gift — da 

vidste jeg først rigtigt, hvad jeg havde gjort 
— aa Kaj, der var ikke en Fiber i mig som 
ikke oprørtes naar jeg tænkte — 

Neergaard. 
Ti, til 

Florizel. 

Jeg turde ikke — og jeg vilde, jeg maatte 
glemme, lade som det aldrig var sket. Og vi 
levede saa utroligt godt med hinanden — og 
da den Hemmelighed aldrig kom frem, saa 
troede jeg, at den var mig tilgivet; jeg havde 
jo syndet ^af Uvidenhed. 

Neergaard. 
Og hvad hjælper alt dette.? 

Florizel. 
Sig mig, Kaj, én Ting: tror Du, at jeg 
har begaaet noget andet Urigtigt end dette, 
tror Du? 

Neergaard 

mørkt. 

Nej, jeg gør ikke. 

Florizel. 
Det kan Du ogsaa trygt. 

Neergaard. 
Men dette er nok, nok til at Du er bleven 

en anden for mig, nok til at vi maa skilles. 
Lad os gøre det kort! 

Florizel. 
Vil Du virkelig jage mig bort? 

Neergaard. 
Igen! tjvad tænker Du om mig? 



Florizel. 
Og hvor skal jeg hen? 

Neergaard 

koldt. 

Aa, jeg skal sørge for Dig. 



Florizel. 

Du véd godt, Kaj, at jeg ikke vilde lade 
mig ernære af Dig saa! Men det tænker jeg 
ikke paa, det var jo ligemeget hvordan jeg 
levede og allerbedst at dø — dø bort fra det 
altsammen, fra den uhyre Skam og Sorg, fra al 
den Fortræd jeg har gjort. Jeg kunde ikke 
leve uden Dig og Barnet — uden Dig, som jeg 
aldrig har havt saa kær som nu, da Du ikke 
bryder Dig mer om mig, og uden Barnet — aa 
jeg vilde græde mine Øjne ud. Min lille søde 
Dreng! Og selv om han var hos mig, hvad 
kunde det saa hjælpe, jeg vilde pines af 



Ulykkelighed og Samvittighedsnag, fordi Du 
sad alene uden ham. Nej, skal jeg jages bort, 
saa er det dog bedst, jeg gaar ene. 

Neergaard 

sagte, rert. 

Er det min Skyld dette, Florizel? 
Florizel 

stærkere. 

Og er jeg saa skyldig som Du vil gøre 
mig? Tænk Dig om, Kaj, hvié dette gjaldt en 
anden. Vilde Du ræsonere éns? Har Du ikke 
mange, mange Gange forklaret mig, hvor uret- 
færdigt Du fandt vi Kvinder bedømtes, hvor 
taabeligt Samfundet havde stillet de unge Piger, 
gjort dem til de unaturligste Væsener — og 
naar Du sagde sligt, saa gav Du mig Mod — 
og jeg troede min Uret var mindre. Du var 
saa mild en Dommer for de andre. Du forstod 
de hundrede Undskyldninger — hvad Ret har 
Du nu til at være saa ubarmhjærtig haard 
imod mig? 

Neergaard. 

Fordi Du er min Hustru! Hvad er de 
andre mig? Du alene bestemmer mit Liv. 
Hvad hjælper det saa at ræsonnere! 

Florizel 

stigende. 

Aa Kaj, det har Du ikke Lov at sige. 
Hvor tør Du undtage mig I Hvor tør Du regne 
mig til uoprettelig Brøde, til haabløs Fordær- 
velse hvad I — aa jeg har jo hørt det Kaj — 
saa hurtigt tilgiver alle andre Kvinder undtagen 
den, I selv vil besidde. Sanser, Lidenskab, 
Drift, Natur — hvormange Ord har Du- havt 
paa Læben, naar det gjaldt at forsvare selv de 
rædselsfuldeste Ting, Ting jeg gyste ved uden 
at forstaa. Det gjaldt de andre, men mig, som 
Du kender bedst af alle! Er jeg den samme 
nu, som jeg var hin Aften? var det mig, Flori- 
zel, som Du elskede, der dengang bar mig saa 
usselt ad.^ Hvorfor ser Du kun Pletten i mit 
Liv, hvorfor stryger Du alt bort, hvad ellers er 
mig — og al den Lykke vi har havt sammen? 

Neergaard. 

Du er netop ikke mere Dig selv for mig 
— og mind mig. ikke om, hvad jeg har nydt 
som en Daarel 

Florizel. 
Kaj, Du er grusom. 

Neergaard. 

Jeg siger Dig, Du har mistet for mig netop 
det, en Mand som jeg forlanger af sin Hustru. 

Florizel 

roligt. 

Ja, jeg har i en afsindig Time i mit Liv 
hengivet — nej ladet mig røve mitLegem uden 
min Sjæl — det har I Mænd hundreder af Gange 
gjort uden at vi Kvinder tør klage. 

Neergaard 

tevende. 

Jeg dømmer Dig ikke, men jeg maa handle 
som jeg føler. 

Florizel. 

Kaj, lad mig blive og prøv mig — og 
Dig I Hele mit Liv skal være viet Dig og 
Barnet, jeg skal tjene Dig som den lydigste af 
dine Folk. — Dog af din Naade alene vil jeg 
ikke blive. Men hvis Du tror, at min Brøde 
ikke er større end den kan tilgives, at Du, 
saa god og hæderlig Du er, bør bære over 
med mig, saa prøv mig! Jeg forstaar ikke, 
at denne Ulykke er uoprettelig, jeg tror ikke. 
Du alle Dage vil betragte mig og hvad jeg 
har forbrudt med de samme Øjne - som nu. 
Men mener Du, jeg ingen Skaansomhed er 
værd, at jeg er et forvorpent og skammeligt 
Fruentimmer, saa jag mig væk — jeg skal intet 
sige mere. 

Hun gaar vaklende et Par Skridt. 

Neergaard 

efter en Kamp. 

Maaske er min Sorg nu dybere end din 

Uret er stor, fordi jeg har elsket Dig saa 

inderligt. Min Ære synes mig død, alt Lys i 
mit Liv slukt. 

Florizel 

tungt. 

Du kan ikke lide mer end jeg, som selv 
har tynget Skammen og Ulykken paa mit 
Hoved. 

Neergaard 

med lav Stemme. 

Saa bliv, Florizel — jeg har ikke Ret til 
at støde Dig bort. 

Florizel. 
Kaj, Tak, Takl 

Neergaard. 

Men haab intet af Fremtiden: den bliver en 
grænseløs Ulykke for os begge. 

Florizel. 
Og Barnet, Kaj! 

Neergaard. 

Ja, £a,rnGt ! (Hun vIl nærme sig ham, han ger en miklt af- 
værgende Fevaegeise.) Gaa ind til det og lad mig være 
alene I 

Hun gaar ud tilvenstre. han sidder og stirrer ud for sig; da hun er ude 
af Stuen, lader han Hovedet synke' ned paa Eordet mellem sine Hænder. 

Tæppet falder. 

